لعبة الاساطير
هاي اللعبة تعتبر من افضل واحسن الالعاب للغزو الفضائي على الارض وطبعاً من اكثر القصص الملحمية والشركة الي سوت هاي اللعبة مشهورة بصنع اللعبات الجميلة والناجحة والعابهم استخدموها اكثر من 200 مليون لاعب.
هاللعبة اكيد خيالية بس بشكل واقعي من ناحية التصوير وناحية الشخصيات والكرافيتي مال لعبة والرزليوشن كلش حلو طبعاً قصتها أنه البشرية يهجمون عليهم فضائيين وانت كبشري لازم تقاتل الفضائيين وتحمي الارض وتخلصها من هذا الغزو.
ولازم تكافح علمود البشرية ما تنحمي من الوجود لأن الفضائيين يريدون يلغون فكرة وجود الكائن البشري على الارض, هالفضائيين جايين من اربع كواكب عملاقة متنوعة.
طبعاً تكدر تلعب وية الاصدقاء وتتحدى كل الغزاة وتحاربوهم في ساحات القتال والحرب الاسطورية ولازم انت ما تموت وتبقى عايش علمود تفوز بهاي الحروب.
هاي اللعبة بيخها هواي اوضاع ممكن تلعبهن ممكن تلعب وحدك ضد الفضائيين او تلعب مجموعة ضد الفضائيين او تلعب انت واصدقائك وياهم وتكدرتلعب وتحارب صديقك او ممكن تلعب اربعة مقابل اربعة, وتحمي النباتات الي موجودة على الارض..
بيها اكثر من 600 نوع سلاح جديدات من مسدسات من بندقية من بندقية الية ورشاشات ثقيلة وقناصات وغيرها هواي, وبيها دروع اكثر من 60 نوع درع بمختلف الحماية.
وتكدر تجمع اكثر من 100 نوع مدرعة ممكن انت تسويهم بيدك اذا تريد من صبغ من ملصقات وهيج اشياء حلوة.